Liturgikus események, programok

**A hét ünnepei:**

**Kedd:** Boldog Romzsa Tódor püspök, vértanú

**Szerda**: Mindenszentek főünnepe

**Csütörtök**: Halottak napja

**Péntek**: Porres Szent Márton szerzetes

**Szombat**: Borromeo Szent Károly püspök

**Eseménynaptár**

10.30. hétfő 19.30 Idősebb házasok csoportja

11.01. szerda Mindenszentek ünnepe (18.30)

11.02. csütörtök Halottak napja (18.30)

11.06. hétfő 17.00 Elsőáldozók és alsósok csoportja

11.07. kedd 10.00 Baba-mama kör

11.09. csütörtök 19.00 Biblia kör

11.09. csütörtök Virrasztás

11.10. péntek 19.00 Férfikör

**Szentmisék, liturgikus templomi események**

**Vasárnap:** 8.45 + Péter

 10.00 Pro populo

 18.30 + Szülők

**Hétfő:** 7.00 + családtagok

**Kedd**: 18.30 + László

**Szerda:**  18.30 + András, Márton

**Csütörtök:**  18.30 Plébániánk elhunytjaiért

**Péntek**: 18.30 + szülők, nagyszülők, dédszülők

**Szombat:**  18.30 + Éva

Hirdetések

A templombővítésre 10.27-ig **6.206.000,- Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

+++++

Az urnatemető bejáratának kiépítése miatt hét közben a főbejárat lezárásra kerül. Köszönöm a testvérek megértését!

+++++

A Halottak napja kapcsán az urnatemető látogathatósága miatt október 28 - november 3. között a templomot nap közben is nyitva tartjuk.

Kérem, jelentkezzenek azok, akik szívesen vállalnak templom őrzést! Jelentkezés a sekrestyében vagy interneten.

+++++

**Mindenszentek ünnepe parancsolt ünnep. Szentmisénket 18.30-kor tartjuk.**

**Halottak napján szintén 18.30-kor lesz Szentmise.**

+++++

Örömmel kapcsolódtunk be 12 gyermekünk első áldozásába. Plébániai foglalkozásaink a következőképpen alakulnak.

**November 6-án, hétfőn** - két hetente történő találkozással - indul az **új elsőáldozós csoport**. Ide várjuk a 2. osztálytól felfelé azokat, akik jövő ősszel szeretnének elsőáldozók lenni.

Ugyancsak november 6-átől, szintén két hetente, az alsósoknak, akik már **voltak elsőáldozók** lesz egy külön csoport.

A **felsősök csoportja** marad szintén két hetente, **13-a hétfő** lesz az első alkalom.

Gondolatok a mai naphoz

**A szeretet az életünk alapja**

Máté evangéliumában alattomos szándékkal kérdezik Jézust a főparancsról. Erre halljuk a jól ismert választ Jézustól, amely az Isten és az ember szeretetét tárja elénk. A szeretet alapvetően döntés, az értelem tevékenysége.

Mit jelent Istent szeretni?

Döntök mellette, vagyis keresem akaratát, megismerem őt. Igyekszem követni tanítását. Ugyanakkor tudatosítom magamban, hogy Ő előbb szeretett engem.

Mit jelent az embert szeretni?

Fontos a számomra, jót akarok neki, döntök mellette. Túllépek a fájdalmamon, a megbántottságomon, mert fontosabb nekem az ő személye, mint a kettőnk kapcsolatában lévő zökkenő.

Hogyan van kapcsolatban egymással a kettő? Alap az Isten szeretete. E nélkül nem tudom igazán szeretni a másik embert. Ugyanakkor az embertárs szeretete konkrétabb tud lenni. Ebben fedezhetem fel Isten irántam való szeretetét.

Az is fontos, hogy nem egyformán szeretek mindenkit. Sokféle módon fejezhetem ki megbecsülésemet. Ezeket persze tanulni kell.

Keressük bátran napról napra, hogyan tudjuk megélni a kettős szeretet parancsát!

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): 11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 30. vasárnap 2023. október 29.



Az Urat kereső szívek örvendezzenek! Keressétek az Urat, és hatalmas erejét, keressétek az Ő arcát mindig!

(Zsolt 104)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Kiv 22, 20-26

Aki hozzám kiált, meghallgatom.

Szentlecke: 1Tessz 1, 5c-10

A tanítást a sok nehézség ellenére a Szentlélek örömével fogadtátok.

Evangélium: Mt 22, 34-40

Szeresd az Istent, szeresd embertársadat!